Abaïe d'Saint Fuschien

Ech monastère d’Saint-Fuschien-à-Bos est unne abaïe bénédictine foaite à l’ fin dech  6 sièke din ch’vilage ed Saint-Fuschien (in frinsé: Saint-Fuscien - Somme). Chés Neurminds, is ont broéyé ch’ monastoère in 860. Il o té érfoait in 880 pi erbroéyé in 925. Il étoét in ruine pindant 180 ans.

À l’innée 1105, Enguerrand ed Bofe, ch’comte Anmyin (1042-1116), i baille el monnoèe por l'abaïe qu’est rabistotchée pa chés bénédictins. À l’innée 1648, el réforme d’Saint Maur (vir: Congrégation de Saint-Maur ) est foaite din l'abaïe. El moaison mère des Maurisses al étoét à Paris, pi is foaisètte unne vie monastique fidèle à saint Bénouet. À ch’ tins, el moaison dech l’abé (achteure « ch' catieu d’Saint-Fuschien ») est rabistotchée. L'église del abaïe sert por ech culte din ch' vilage pi chés mouénes foaitte l'école por chés tiots éfants.


El congrégacion bénédictine d’ Saint Maur est rassatchée à ch’ tins del révolucion in 1790. Chés habitants foaitte unne péticion in avri 1791 por garder leu église pi l‘écoleDoléances et plaintes de saint fuscien et petit cagny, 26 avril 1791, mérrie d' saint-fuscien, mais el nacion vindoètte l'abaïe. Chés acateus, qué déberlindjage qu’is ont-ti foait din l’abaïe. Qué touillage! Ech vilage est sans église, pi à l’innée 1820, unne capèle est foaite din unne vieille cinseÉglises et chapelles des XIXe et XXe siècles-Amiens métropole - Isabelle Barbedor - Lieux dits Ed (2008).

À l’innée 1825, ech père Lardeur (1776-1863) il acate l'abaïe por foaire unne école dés Frères d’Saint Joseph. Chés écoles del congrégacion étoét vertillante ach tin Napoléon III mais unne afoaire din l'école d’Cîteaux à chl’an 1888 a arté el congrégacion dés Frères d’Saint JosephRevue d'histoire de l'Eglise de France, E. Baratay, 1998, vol 85, n° 213, p. 299. Is vindoètte chés batimints dech couvint à un acateu particulier. 

Achteure, i reste qu' el moaison dechl’abé (lonmée "ch’catieu" ) pi un tiot batimint del vieille abaïe d’Saint-Fuschien-à-Bos.

 Notes pi référinches 
 Charles Salmon, Notice historique sur l'ancienne abbaye et le village de Saint-Fuscien-au-Bois, près Amiens, Lenoël-Hérouart Imprimeu,  Anmien (1857).

Category:Abaïe